ID-DEĊIŻJONI TAL-KUNSILL, LI JILTAQA' FIL-KOMPOSIZZJONI TA' KAPIJIET TA' STAT JEW GVERN
tad-29 ta' Ġunju 2004
li jinnomina l-persuna li bi ħsiebu jaħtar bħala President tal-Kummissjoni
(2004/536/EK)
IL-KUNSILL TA' L-UNJONI EWROPEA,
Li jiltaqa' fil-komposizzjoni ta' Kapijiet ta' Stat jew Gvern,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 214(2), l-ewwel subparagrafu, tiegħu,
IDDEĊIEDA KIF ĠEJ:
Artikolu 1
Is-Sur José Manuel DURÃO BARROSO huwa hawnhekk innominat bħala l-persuna li l-Kunsill bi ħsiebu jaħtar bħala President tal-Kummissjoni għall-perijodu mill-1 ta' Novembru 2004 sal-31 ta' Ottubru 2009.
Artikolu 2
Din id-Deċiżjoni għandha tiġi mibgħuta lill-Parlament Ewropew.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.
Magħmul fi Brussel, nhar id-29 ta' Ġunju 2004.